
Ehitusloa andmine (4. Paemurru tn 9) 

1. ASJAOLUD JA MENETLUSE KÄIK

31.10.2019 ehitisregistri elektroonilisse keskkonda laekus läbivaatamiseks 4. Paemurru tn 9 kinnistule üksikelamu püstitamiseks ja ehitusteatised garaaži, veetoru, kanalisatsioonitoru, piirdeaia püstitamiseks, garaaži laiendamiseks ja sauna ümberehitamiseks ehitusloa taotlus koos ehitusprojektiga (töö nr 189_EP_v06, peaprojekteerija OÜ Olegta).
01.11.2019 ehitisregistri  keskkonnas on genereeritud ehitusloa eelnõu nr  1912271/31525, menetluse nr 191867 ning suunatud Arhitektuuri- ja Linnaplaneerimise Ametile, Linnamajandusametile ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

13.03.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

20.03.2020 kõik kaasatud isikud kooskõlastasid ehitusloa eelnõu.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab    ehitisi, mille ehitamisest peab teavitama, siis asendab ehitusteatist ehitusluba.

3. OTSUS

Anda ehitusluba 4. Paemurru tn 9 kinnistule üksikelamu, veetoru, kanalisatsioonitoru, piirdeaia püstitamiseks, garaaži laiendamiseks ja sauna ümberehitamiseks vastavalt ehitusprojektile (töö nr 189_EP_v06, peaprojekteerija OÜ Olegta).
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

